Hänsel und Gretel
Hänsel und Gretel er en eventyropera i tre akter af Engelbert Humperdinck. Komponistens søster, Adelheid Wette, skrev librettoen, der er baseret på eventyret om Hans og Grete fra Brødrene Grimms Kinder- und Hausmärchen (1812-1815).
Operaen blev uropført den 23. december 1893 i Weimar med Richard Strauss som dirigent og blev en kæmpesucces. Hänsel und Gretel opføres stadig ofte, især i forbindelse med julen.